*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem**

**Alūksnes novada muzejam**

Izskatot Alūksnes novada muzeja 17.10.2023. iesniegumu Nr. MUZ/1-10/23/42, kas reģistrēts Alūksnes novada pašvaldībā 18.10.2023. ar Nr. ANP/1-42/23/3630,

pamatojoties uz Pašvaldību likuma 4. panta pirmās daļas 5. punktu, 10. panta pirmās daļas ievaddaļu, 73. panta ceturto daļu, likuma “Par pašvaldību budžetiem” 30. pantu, Alūksnes novada pašvaldības domes 27.05.2010. noteikumu Nr.4/2010 “Kārtība, kādā tiek sadalīti atsavināšanas procesā iegūtie līdzekļi par Alūksnes novada administratīvajām teritorijām” 1.2. punktu,

1. Izdalīt no atsavināšanas procesā iegūtajiem līdzekļiem finansējumu 3 301,00 EUR (trīs tūkstoši trīs simti viena *euro*) apmērā Alūksnes Jaunās pils ēkas Pils ielā 74, Alūksnē, Alūksnes novadā jumta remontam.
2. Finansējumu attiecināt uz 082220 uzskaites dimensijas kodu – Alūksnes novada muzejs.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu iekļaušanu Alūksnes novada pašvaldības budžeta 2023. gadam.
4. Lēmums stājas spēkā ar tā pieņemšanu.